La "Quinzena de la Cigala" es celebrarà de l'1 al 15 de setembre a Gandia
29 agost 2022

## La "Quinzena de la Cigala" es celebrarà de l'1 al 15 de setembre a Gandia29 agost 2022Última actualització: 29 agost 2022

![](../gestion/img/d23c9c711f6cdac4daedf56bf280132939c0c7bc4b5389dbb1ffe64c1053126d.jpg)  
  

De l’1 al 15 de setembre es celebraran les jornades gastronòmiques «Quinzena de la Cigala» en Gandia. Així ho han presentat a roda de premsa aquest matí **Olatz Megia**, tècnica de Turisme; **José Manuel Navarro**, president de DestíSafor; **Manuel Alonso**, xef de Casa Manolo; **Domingo Ciurana**, president del Grup d’Acció Local Pesquera (GALP) i de la Confraria de Pescadors; i **Amparo Aleixandre**, tècnica del GALP.

Així, la cigala serà el fil conductor d’una cita culinària on treballaran “un total de 24 restaurants de Gandia i la platja pertanyents a DestíSafor”, ha anunciat Megia. “Tot i que associem la cigala moltes vegades tan sols a la Fideuà, treballaran aquest producte de diferents maneres: arrossos, saltejada...” ha destacat Navarro. Ambdós han afirmat que són moltes les jornades preparades, amb la col·laboració de Tasta Gandia, per a dinamitzar i potenciar el sector, com ja va ser la de la albergínia ratllada.

“L’objectiu és traure el màxim potencial i profit a la cigala i ficar-la en valor” ha assenyalat Alonso. Per altra banda, Ciurana ha agraït els restaurants “per vindre a les jornades perquè resulta molt favorable en general cap a un sector pesquer que travessa una difícil situació”.

Per últim, Aleixandre ha destacat que “a banda de dinamitzar el sector i territori pesquer i restablir el seu patrimoni, que la ciutadania descobrisca el producte de kilòmetre 0 té un gran impacte en el canvi climàtic per l’estalvi de la petjada mediambiental que suposa el transport”.

Al següent enllaç trobaràs el llistat de restaurants adherits a la iniciativa: [http://destisafor.com/quincenadelacigala/?fbclid=IwAR22yquJNNN47l2-EmSV-VCtUiBUa6pSvLpTEIooPnmrKC2eTb1ZAt0Tdlw](http://destisafor.com/quincenadelacigala/?fbclid=IwAR22yquJNNN47l2-EmSV-VCtUiBUa6pSvLpTEIooPnmrKC2eTb1ZAt0Tdlw).

[Documentos adjuntos](../gestion/documentos/01950875ef070a37ebaa5583d5087b3b9c5c09eb83fb9a22e65c365585379ab1.jpg)

[Twittear](https://twitter.com/share)